|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ-PARENZO** **CITTÀ DI POREČ-PARENZO** |
|  **POVJERENSTVO ZA PROVOĐENJE UPISA U DJEČJE VRTIĆE**  |

KLASA: 601-02/23-01/38

URBROJ: 2163-6/01-21/06-23-1

Poreč-Parenzo, 16.5.2023.

 Na temelju članka 10. stavak 1. Obveznih uputa za izradu Pravilnika o upisu djece u dječje vrtiće („Službeni glasnik Grada Poreča-Parenzo“ broj 8/20, 4/21 i 7/23) Povjerenstvo za provođenje upisa u dječje vrtiće objavljuje

 **POZIV ZA UPISE DJECE U DJEČJE VRTIĆE**

**ZA PEDAGOŠKU 2023./2024. GODINU**

**I.**

 Poziv se odnosi na upise djece u sljedeće dječje vrtiće:

1. Dječji vrtić „Radost“ Poreč s područnim vrtićima u Baderni, Žbandaju, Kašteliru, Sv. Lovreču i Vižinadi ,
2. Dječji vrtić-Scuola dell'infanzia „Paperino“ Poreč s područnim vrtićima u Varvarima, Velom Maju, Dračevcu i Taru (u daljnjem tekstu: Dječji vrtić „Paperino“),
3. Dječji vrtić „Crvenkapica“,
4. Dječji vrtić „101 dalmatinac“.

**II.**

U dječjim vrtićima iz prethodne točke raspoloživa su sljedeća mjesta:

1. **DJEČJI VRTIĆ „RADOST“**
* **ZA DJECU ROĐENU OD 1.4.2017. DO 31.8.2020.**

|  |  |  |  |
| --- | --- | --- | --- |
| **NAZIV****USTANOVE** | **ADRESA** | **PROGRAM** | **RASPOLOŽIVA MJESTA** |
| **RADOST II - VRTIĆ** | Poreč, Otokar Keršovani 14 | 10 satni redoviti s programom katoličkog vjerskog odgoja | **3** |
| **PV ŽBANDAJ - VRTIĆ** | Poreč, Žbandaj 34a | 6 i 10 satni redoviti | **5** |
| **PV SVETI LOVREČ - VRTIĆ** | Sveti Lovreč, Gradski trg 1 | 6 i 10 satni redoviti | **8** |
| **PV VIŽINADA – VRTIĆ** | Vižinada, Vižinada 108 | 10 satni redoviti | **5** |
| **PV KAŠTELIR - VRTIĆ** | Kaštelir, Kaštelir 25 | 10 satni redoviti | **3** |

* **ZA DJECU ROĐENU OD 1.9.2020. do 31.8.2022.**

|  |  |  |  |
| --- | --- | --- | --- |
| **NAZIV****USTANOVE** | **ADRESA** | **PROGRAM** | **RASPOLOŽIVA MJESTA** |
| **RADOST I – JASLICE** | Poreč, Rade Končara 7 | 10 satni redoviti  | **29** |
| **RADOST II - JASLICE** | Poreč, Otokar Keršovani 14 | 10 satni redoviti | **5** |
| **PV BADERNA – JASLICE** | Poreč, Baderna 5 | 10 satni redoviti | **5** |
| **PV ŽBANDAJ - JASLICE** | Poreč, Žbandaj 34a | 10 satni redoviti | **3** |
| **PV VIŽINADA – JASLICE** | Vižinada, Vižinada 108 | 10 satni redoviti | **4** |
| **PV KAŠTELIR - JASLICE** | Kaštelir, Kaštelir 25 | 10 satni redoviti | **4** |

1. **DJEČJI VRTIĆ-SCUOLA DELL'INFANZIA „PAPERINO“**
* **ZA DJECU ROĐENU OD 1.4.2017. DO 31.8.2020.**

|  |  |  |  |
| --- | --- | --- | --- |
| **NAZIV****USTANOVE** | **ADRESA** | **PROGRAM** | **RASPOLOŽIVA MJESTA** |
| **PAPERINO POREČ - VRTIĆ** | Poreč, Obala Matka Laginje 6 | 10 satni redoviti | **12** |
| **PV VARVARI – VRTIĆ** | Poreč, Varvari , Školska bb  | 10 satni redoviti | **1** |
| **PV DRAČEVAC – VRTIĆ** | Poreč, Dračevac 34 | 10 satni redoviti | **4** |
| **PV TAR - VRTIĆ** | Tar, Borgo 35 | 10 i 6 satni redoviti | **4** |

* **ZA DJECU ROĐENU OD 1.9.2020. do 31.8.2022.**

|  |  |  |  |
| --- | --- | --- | --- |
| **NAZIV****USTANOVE** | **ADRESA** | **PROGRAM** | **RASPOLOŽIVA MJESTA** |
| **PV DRAČEVAC – JASLICE** | Poreč, Dračevac 34 | 10 satni redoviti | **3** |
| **PV VARVARI – JASLICE** | Poreč, Varvari , Školska bb  | 10 satni redoviti | **3** |
| **PV VELI MAJ – JASLICE** | Poreč, Veli Maj, Palacina bb  | 10 satni redoviti | **4** |
| **PV TAR - JASLICE** | Tar, Borgo 35 | 10 satni redoviti | **1** |

1. **DJEČJI VRTIĆ „CRVENKAPICA“**
* **ZA DJECU ROĐENU OD 1.4.2017. DO 31.8.2020.**

|  |  |  |  |
| --- | --- | --- | --- |
| **NAZIV****USTANOVE** | **ADRESA** | **PROGRAM** | **RASPOLOŽIVA MJESTA** |
| **VRTIĆ CRVENKAPICA -VRTIĆ** | Poreč, Petra Preradovića 4 | 10 satni redoviti | **2** |

* **ZA DJECU ROĐENU OD 1.9.2020. do 31.8.2022.**

|  |  |  |  |
| --- | --- | --- | --- |
| **NAZIV****USTANOVE** | **ADRESA** | **PROGRAM** | **RASPOLOŽIVA MJESTA** |
| **VRTIĆ CRVENKAPICA -JASLICE** | Poreč, Petra Preradovića 4 | 10 satni redoviti | **8** |

1. **DJEČJI VRTIĆ „101 DALMATINAC“**
* **ZA DJECU ROĐENU OD 1.4.2017. DO 31.8.2020.**

|  |  |  |  |
| --- | --- | --- | --- |
| **NAZIV****USTANOVE** | **ADRESA** | **PROGRAM** | **RASPOLOŽIVA MJESTA** |
| **101 DALMATINAC - VRTIĆ** | Nova Vas, Antonci 35a i Poreč, M. Vlašića 39 | 10 satni redoviti | **11** |

* **ZA DJECU ROĐENU OD 1.9.2020. do 31.8.2022.**

|  |  |  |  |
| --- | --- | --- | --- |
| **NAZIV****USTANOVE** | **ADRESA** | **PROGRAM** | **RASPOLOŽIVA MJESTA** |
| **101 DALMATINAC - JASLICE**  | Nova Vas, Antonci 35a i Poreč, M. Vlašića 39 | 10 satni redoviti | **12** |

1. **ZA DJECU SA POSEBNIM POTREBAMA – od navedenih slobodnih mjesta, najviše je 2 mjesta raspoloživo za djecu s posebnim potrebama**

**III.**

U dječje vrtiće mogu se upisati djeca od navršenih 12 mjeseci pa do polaska u osnovnu školu.

Dijete i roditelji (oba roditelja, samohrani roditelj ili jedan roditelj, ukoliko se radi o jednoroditeljskoj obitelji) moraju u vrijeme podnošenja zahtjeva za upis djeteta u vrtić imati prebivalište na području jedinice lokalne samouprave na kojem se nalazi dječji vrtić ili područni vrtić dječjeg vrtića u koji žele upisati dijete.

Dijete kojem je dodijeljen skrbnik ili je smješteno u udomiteljsku obitelj, a nema prebivalište na području jedinice lokalne samouprave na kojem se nalazi dječji vrtić ili područni vrtić dječjeg vrtića u koji skrbnik odnosno udomitelji žele upisati dijete, ostvaruje jednaku prednost pri upisu kao i djeca iz stavka 2. ove točke, ako njegov skrbnik odnosno udomitelji imaju prebivalište na području dječjeg vrtića u koji žele upisati dijete.

Dijete strani državljanin koje ima odobren privremeni ili stalni boravak ili odobrenu međunarodnu ili privremenu zaštitu u Republici Hrvatskoj i živi na području jedinice lokalne samouprave na kojem se nalazi dječji vrtić ili područni vrtić dječjeg vrtića u koji roditelji žele upisati dijete, zajedno s oba roditelja, odnosno samohranim roditeljem ili jednim roditeljem, ukoliko se radi o jednoroditeljskoj obitelji, ostvaruje jednaku prednost pri upisu kao i dijete iz stavka 1. ove točke.

U vrijeme podnošenja zahtjeva za upis djeteta u dječji vrtić dijete mora biti cijepljeno protiv bolesti iz Programa obveznih cijepljenja, s iznimkom djeteta koje ima kontraindikacije na pojedina cijepljenja.

Obveza cijepljena djece uređena je Programom zdravstvene zaštite djece, higijene i pravilne prehrana djece u dječjim vrtićima (“Narodne novine” broj 105/02, 55/06 i 121/07).

Djeca koja nisu cijepljena, neće moći biti upisana u dječje vrtiće, s iznimkom djeteta koje ima kontraindikacije na pojedina cijepljenja, što se dokazuje potvrdom odabranog pedijatra.

**IV.**

Roditelj/skrbnik može na zahtjevu za upis djeteta u dječji vrtić upisati tri dječja vrtića koje želi da dijete pohađa, redoslijedom kojeg sam izabere.

Roditelj/skrbnik će imati mogućnost izbora sufinanciranja boravka djece u dječjim vrtićima prema vlastitom izboru samo ako u dječjim vrtićima kojih je osnivač Grad Poreč-Parenzo (Dječji vrtić „Radost“ i Dječji vrtić-Scuola dell'infanzia „Paperino“) nema raspoloživih mjesta za upis djece.

**V.**

**Obrasci zahtjeva za upis djece u vrtiće mogu se preuzeti**:

1. u gradskoj upravi i to:

- na internetskim stranicama Grada Poreča-Parenzo (www.porec.hr),

- kod portira na adresi Obala maršala Tita 4, radnim danom od 8-15 sati,

 2. u svim dječjim vrtićima i na njihovim internetskim stranicama.

**VI.**

**Obrasci zahtjeva za prijem djece u vrtiće predaju se** **u zatvorenoj omotnici s naznakom: „ZA UPIS U DJEČJI VRTIĆ“ i osobnim podacima roditelja koji predaje zahtjev (ime i prezime, adresa i OIB)** u Prijamnu kancelariju gradske uprave (pisarnicu), na adresi Obala m. Tita broj 4, prizemno, radnim danom od 8 do 14 sati.(pauza od 11,00 do 11,30)

Zahtjevi se **NE SMIJU** slati poštom.

**VII.**

**Zahtjevi za prijem djece u vrtiće podnose se od 16. do 31. svibnja 2023. godine.**

Zbog stupanja na snagu Opće uredbe o zaštiti osobnih podataka, prilikom predaje omotnica, svakom će podnositelju biti dodijeljen urudžbeni broj pod kojim će biti objavljeni rezultati natječaja.

**VIII.**

**Uz zahtjev za upis djeteta u vrtić/jaslice roditelj/skrbnik je obvezan priložiti:**

1. **izvadak iz matice rođenih ili rodni list za dijete** (original ili presliku),
2. **dokaz o prebivalištu djeteta i oba roditelja/skrbnika**:

– obostrane preslike osobnih iskaznica djeteta i roditelja **ILI** uvjerenje Policijske postaje Poreč ne starije od 30 dana od dana podnošenja zahtjeva ili elektronički zapisi iz sustava e-građani ne starije od 30 dana od dana podnošenja zahtjeva,

- za dijete kojem je dodijeljen skrbnik ili je smješteno u udomiteljsku obitelj, dokaz o prebivalištu skrbnika ili udomitelja,

- za strane državljane obostrana preslika boravišne iskaznice

- za osobe kojima je odobrena međunarodnu ili privremenu zaštitu u Republici Hrvatskoj dokaz o tom statusu.

1. **ZA SVU DJECU potvrdu o obavljenom sistematskom zdravstvenom pregledu predškolskog djeteta** prije upisa u dječji vrtić, ne stariju od 30 dana od dana podnošenja zahtjeva,

**Radi ostvarivanja bodova temeljem članka 23. Obveznih uputa za izradu Pravilnika o upisu djece u dječje vrtiće:**

1. **SAMOHRANI RODITELJI**: izjavu o statusu samohranog roditelja, ovjerenu kod javnog bilježnika,
2. **JEDNORODITELJSKE OBITELJI**: izjavu o statusu jednoroditeljske obitelji, ovjerenu kod javnog bilježnika, rješenje o razvodu braka ili ovjereni plan zajedničke roditeljske skrbi,
3. **RODITELJ-REDOVNI STUDENT**: potvrdu (uvjerenje) o statusu redovnog učenika/studenta,
4. **ZAPOSLENI RODITELJI/SKRBNICI**:
5. **zaposleni u Republici Hrvatskoj:**
* potvrda o podacima evidentiranim u matičnoj evidenciji Hrvatskog zavoda za mirovinsko osiguranje, ne stariji od prvog dana od dana objave ovog Poziva,
* **ILI** elektronički zapis o radno-pravnom statusu (e-radna knjižica) iz sustava e-građani, ne stariji od prvog dana od dana objave ovog Poziva,

**POTVRDE POSLODAVCA IZ HRVATSKE NEĆE SE UVAŽAVATI**

B) **zaposleni u inozemstvu:** potvrda poslodavca s jasno navedenim imenom zaposlenika, mjestom obavljanja posla i vremenom trajanja radnog odnosa - prevedena na hrvatski jezik od ovlaštenog sudskog tumača.

1. **DJECA S TEŠKOĆAMA U RAZVOJU**: nalaz i mišljenje nadležnog tijela iz sustava socijalne skrbi ili potvrdu izabranog pedijatra ili odabranog obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja.
2. **DJECA INVALIDA DOMOVINSKOG RATA**: preslika rješenja o statusu hrvatskog ratnog vojnog invalida iz Domovinskog rata.
3. **DJECA U UDOMITELJSKIM OBITELJIMA**: preslika rješenja Centra za socijalnu skrb o udomiteljstvu djeteta,
4. **OBITELJ S TROJE I VIŠE DJECE**: izvodi iz matične knjige rođenih za djecu za koju se ne podnosi zahtjev za upis (original ili preslika) i obostrane preslike osobnih iskaznica ili uvjerenja o prebivalištu ne starije od 30 dana od dana podnošenja zahtjeva,
5. **KORISNICI DJEČJEG DOPLATKA**: preslika rješenja o dječjem doplatku ili dokaz o zadnjoj uplati dječjeg doplatka,
6. **RODITELJ S INVALIDITETOM**: preslika rješenja o invaliditetu roditelja,
7. **TEŠKO BOLESNI RODITELJ/SKRBNIK**: liječnička dokumentacija o bolesti koja smanjuje radnu sposobnost
8. **KORISNICI ZAJAMČENE MINIMALNE NAKNADE**: preslika rješenja Centra za socijalnu skrb,
9. **DIJETE S BRATOM/SESTROM BLIZANCEM**: rodni list za brata/sestru,
10. **PRIPADNICI TALIJANSKE NACIONALNE MANJINE**: dokaz o talijanskoj narodnosti – rodni list ili uvjerenje o nacionalnosti iz popisa birača,
11. **BRAT ILI SESTRA POLAZNIK TALIJANSKE OSNOVNE ŠKOLE-SCUOLA ELEMENTARE ITALIANA „BERNARDO PARENTIN“** – potvrda Škole.

**IX.**

**Nepravovremeni zahtjevi, odnosno zahtjevi koji nisu predani u roku određenom točkom VII. Poziva, neće se razmatrati niti bodovati prilikom izrade konačne liste.**

**Bodovanje će biti izvršeno na temelju priloženih dokaza.**

**X.**

**Zahtjevi koje ne ispunjavaju uvjete iz točke III. ovog Poziva bit će odbijeni**.

**XI.**

**Rezultati upisa** djece u dječje vrtiće (Lista reda prvenstva upisa u dječje vrtiće) **biti će objavljeni** na oglasnim pločama i internetskim stranicama dječjih vrtića iz točke I. ovog Poziva i internetskoj stranici Grada Poreča-Parenzo nakon utvrđivanja istih, a najkasnije do 30. lipnja 2023.

**XII.**

Roditelji mogu izjaviti prigovor na Listu reda prvenstva u roku od 8 dana od objave Liste.

Prigovor se može izjaviti samo zbog nepravilnosti u postupku bodovanja.

**Prigovori, žalbe ili slični podnesci koji se NE odnose na nepravilnosti u postupku bodovanja, već na odredbe Pravilnika, dopunu dokumentacije ili su podneseni iz drugih razloga, bit će odbijeni ili odbačeni.**

Prigovor se predaje Povjerenstvu za provođenje upisa u dječje vrtiće.

Odluku o prigovoru donosi upravno vijeće dječjeg vrtića na koji se prigovor odnosi, najkasnije u roku od 15 dana od isteka zadnjeg dana roka za podnošenje prigovora.

Odluka upravnog vijeća je konačna.

**XIII.**

Nakon donošenja odluka po prigovorima, Povjerenstvo utvrđuje Konačnu listu reda prvenstva upisa u dječje vrtiće i Listu upisa djece po dječjim vrtićima, koje se dostavljaju dječjim vrtićima.

Na temelju Konačne liste i Listi upisa djece po dječjim vrtićima, upravna vijeća dječjih vrtića donose odluku u upisu djece u dječji vrtić.

Liste se objavljuju na oglasnim pločama i internetskim stranicama dječjih vrtića i na internetskoj stranici Grada Poreča-Parenzo.

Na oglasnim pločama i internetskim stranicama dječjih vrtića objavljuje se i odluka upravnog vijeća o upisu djece u dječji vrtić.

**XIV.**

**Informacije je moguće dobiti u uredovno vrijeme radnim danom od 8 do 15 sati na broj 634- 321 ili na mail : ira.kocijancic@porec.hr**

 PREDSJEDNIK

 Elio Štifanić , v.r.